Document ID: /roh_data/filtered/fineweb-2-filterrobots_roh.jsonl.gz/7457

La passlunghista giuvna da la Part Sura Turitgaisa, Siri Wigger fa ina segunda medaglia da bronz al campiunadi mundial da las junioras en la Germania. Sur ils 15 kilometers stil liber cun partenza da massa, èn mo la Norvegiaisa Helene Marie Fosseholm ed Izabela Marcisz da la Pologna stadas pli spertas che la Svizra da 16 onns. E quellas duas èn dus respectiv trais onns pli veglias che Wigger.
Gia il glindesdi aveva Wigger gudagnà la medaglia da bronz en la cursa da 5 km stil classic. Sin plaz 1 e dus èn er lura stadas Marie Fosseholm ed Izabela Marcisz.
Tar la cursa dals juniors sur 30 kilometers è il Grischun Cla-Ursin Nufer sin plaz 16, il meglier Svizzer.
RTR novitads 15:00